jkorsvik/nowiki_second_scrape_merged huggingface dataset:
Trollbærmåler

Trollbærmåler (Baptria tibiale) er en sommerfugl i gruppen av de egentlige målere (Geometridae). Denne karakteristiske, svarte og hvite arten er ganske sjelden og knyttet til rik, fuktig gran- eller blandingsskog der det vokser trollbær. Den er en typisk art for nordiske skoger og er avbildet i logoen til Finlands lepidopterologiske selskap, foreningen for sommerfuglinteresserte i Finland. I Norge er den bare funnet på tre lokaliteter og er regnet som Kritisk truet (CR) i Norsk rødliste for arter.


== Utseende ==
En middelsstor (vingespenn 23 – 28 mm), slank, svart og hvit måler. Den kan ikke forveksles med noen annen europeisk art. Kroppen og vingene er fløyelsaktig brunsvarte, begge vingepar i midten med et bredt, snøhvitt tverrbånd. Frynsene langs vingenes ytterkant er snøhvite ved for- og bakhjørnene av forvingen og langs hele bakvingen, brunsvarte midt på forvingen. Larven er slank, naken bortsett fra noen fine, hvite børster, blåaktig lysgrønn med en mørk blåfiolett ryggstripe som er bred foran og bak, smalere i midten, men utvidet ved segmentgrensene.


== Levevis ==
Arten finnes i fuktige, rike gran- eller blandingsskoger der det vokser trollbær (Actaea spicata), som er larvenes næringsplante. Den trenger små lysninger i skogen. Slike lysninger er midlertidige og gror gjerne igjen etter noen år, så arten er avhengig av at nye lysninger blir dannet. De voksne målerne flyr om dagen, helst i solskinn, i juni – juli. Hunnene legger egg på undersiden av trollbær-blader, der larvene spiser til de er fullvoksne i august. De kryper da ned i bakken, spinner seg inn i en kokong og forvandler seg til pupper, som overvintrer.


== Utbredelse ==
Arten finnes i Alpene, i Skandinavia og videre østover gjennom Russland til Kurilene og Japan. I Norge er den bare funnet på tre lokaliteter: det er eldre funn fra Saltdal i Nordland og Skien i Telemark, mens nyere funn bare kjennes fra en lokalitet i Bærum i Akershus. En så oppsiktsvekkende art er neppe oversett, selv om den lever i et miljø som sjelden blir besøkt av sommerfuglsamlere, så alt tyder på at den er meget sjelden i Norge.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) trollbærmåler i Encyclopedia of Life 
(en) trollbærmåler i Global Biodiversity Information Facility 
(no) trollbærmåler hos Artsdatabanken 
(sv) trollbærmåler hos Dyntaxa 
(en) trollbærmåler hos Fauna Europaea 
(en) trollbærmåler hos NCBI 
(en) Kategori:Baptria tibiale – bilder, video eller lyd på Wikimedia Commons 
Faktaark på nettsiden Norges Sommerfugler
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Voksen skole

Voksen skole er en barneskole som ligger i Bydel Vestre Aker i Oslo. De har et musikkorps for både denne skolen og Bogstad skole – Voksen skoles musikkorps. Inntil Bogstad skole ble bygget i 2006, var Voksen skole en av Norges største barneskoler, med drøyt 800 elever.


== Uteområde ==
Voksen skole er en av Oslo-skolene med størst uteområde. Det inkluderer en stor hage, lekeplass og en fotballbane. Hver elev har i gjennomsnitt 44 kvadratmeter uteområde.
Voksen skole har 5 viktige satsingsområder:

godt skolemiljø og driver aktivt arbeid mot mobbing, vold og rasisme. (Connect)
internasjonalt samarbeid. (Comenius)
leseutvikling. (LUS)
kompetanseutvikling i IKT. (InnsIKT)
miljøskole.


== Eksterne lenker ==
Data og statistikk - MinOsloskole, Oslo kommune. Besøkt 7. februar 2018.
Skolens nettsider
Clerke Rocks

Clerke Rocks er en gruppe klippeøyer 74 km sørøst for Sør-Georgia i Sør-Atlanteren. Klippen strekker seg over 8 km i øst-vest-retning. Øyene er en del av det britiske oversjøiske territoriet Sør-Georgia og Sør-Sandwichøyene. Argentina gjør krav på mange øyer i området, inkludert Clerke Rocks.
Øyene ble oppdaget i 1775 av en britisk ekspedisjon ledet av kaptein James Cook, og ble kalt opp etter Charles Clerke, en offiser på «HMS Resolution» som først så øyene.
Sørgeorgiaskarv utgjør en stor andel av fuglebestanden på øyene.


== Eksterne lenker ==
www.britlink.org
Sørfjorden (Kvænangen)

Sørfjorden (nordsamisk Suvdovuotna) er den innerste delen av fjorden Kvænangen i Kvænangen kommune i Troms. Fjorden er rundt 10 kilometer lang og begynner ved Lillestraumen, et smalt sund mellom Ytreneset på vestsiden av fjorden og Indreneset i øst. Den går først i sørøstlig retning mot Kvænangsbotn, men snur så vestover og fortsetter inn til Sørfjordbotn.Bygda Kvænangsbotn ligger lengst sør i fjorden, og det finnes flere mindre bosetninger spredt langs fjorden. Fv367 går langs øst- og sørsiden av fjorden.
Flere større elver munner ut i Sørfjorden. De to vestligste, Ábojohka og Njemenjáikojohka, er utbygd i Kvænangsbotn kraftverk som har utløp i Sørfjorden. Lenger øst munner de uregulerte og vernede elvene Kvænangselva og Nordbotnelva ut i fjorden.


== Referanser ==
Søtefossen

Søtefossen er en foss i elva Kinso i Husedalen nær Kinsarvik i Ullensvang kommune i Vestland.


== Se også ==
Liste over norske fosser


== Eksterne lenker ==
Bilde av fossen
Søtefossen på World Waterfall Database
Synagogen i Trondheim

Synagogen i Trondheim ligger i Arkitekt Christies gate 1b, og ble innviet i 1925, i en tidligere stasjonsbygning for den gamle Throndhjem stasjon. Bygningen ble tegnet av Georg Andreas Bull og ferdigstilt 1864 til åpningen av Trondhjem–Størenbanen. I 1884 ble den nedlagt som jernbanestasjon og senere kjøpt av Frelsesarméen. Det Mosaiske Trossamfund kjøpte bygningen i 1924, og etter omfattende ombyggingsarbeid ble den nye synagogen innviet tirsdag kveld den 13. oktober 1925. Samtidig ble den gamle synagogen i St. Jørgensveita nedlagt.
Under andre verdenskrig ble synagogen konfiskert av de tyske okkupasjonsstyrkene i 1941 og brukt til forlegning, og det ble gjort mye skade på interiøret. Etter en omfattende reparasjon ble synagogen igjen innviet høsten 1947. 
I 1997 ble det jødiske museet åpnet i et rom i synagogebygningen. Restitusjonsfondet gjorde det mulig å utbedre bygningen, og fra sommeren 2000 ble det utført en omfattende restaurering og ominnredning av 1. etasje. Synagogen ble gjenåpnet i 2001 med bibliotek, multimediasenter og et kraftig opprustet jødisk museum.


== Eksterne lenker ==
(en) Synagogue in Trondheim – kategori av bilder, video eller lyd på Commons 
Det mosaiske trossamfunn, Trondheim
Det jødiske museum i Trondheim - nettutstilling
Vallø glassverk

Vallø glassverk AS var en bedrift for framstilling av glass, først og fremst flasker, på Valløy i Tønsberg. Virksomheten holdt delvis til i de gamle lokalene etter Vallø saltverk og produksjonen startet i 1875. Allerede etter fire år, i 1879, gikk bedriften konkurs og virksomheten ble lagt ned.
Den gjennomsnittlige produksjon om dagen steg fra ca. 4 700 flasker i det første året til ca. 7 000 i 1878.
Vallø glassverk ble opprettet av Ernest Christopher Frølich.
Fra 1881-1883 ble driften gjenopptatt som en underavdeling av Larvik Glassverk og Christiansen&Co.


== Referanser ==


== Kilder ==
Oscar A. Johnsen: Sem og Slagen – En bygdebok, 1963
Nettverk for Miljølære
Førdehuset

Førdehuset er et regionalt kulturhus i Førde på 17 500 m². Kulturhuset ble bygd som en del av satsingen på Førde som et vekstsenter, og stod ferdig i 1976. I 1996 ble det utvidet fra 12 000 m² til 17 500 m².
Bygget inneholder en rekke kulturtilbud, som Førde bibliotek, kunstnersenteret i fylket, idrettshall, svømmehall, kino og Sogn og Fjordane Teater, i tillegg til kontorene til kulturetaten i Førde kommune, Reisemål Sunnfjord og Førde Internasjonale Folkemusikkfestival. Førde stadion er også tilknyttet Førdehuset.


== Litteratur ==
Torkjell Djupedal. Førde – kulturhistorisk vegvisar, Selja forlag, 1998
Ingunn Trosholmen

Ingunn Trosholmen (født 5. mars 1976) er en norsk politiker som i perioden 2019–2023 er ordfører på Lillehammer for Arbeiderpartiet. Trosholmen tok over ordførerklubben etter partifellen Espen Johnsen. Trosholmen var vararepresentant for Oppland på Stortinget i stortingsperioden 2017–2021.


== Referanser ==


== Eksterne lenker ==
(no) Ingunn Trosholmen hos Stortinget 
(no) Ingunn Trosholmen hos Norsk senter for forskningsdata
Utviklingen av kommunestrukturen i Minas Gerais/Vila Rica/São João del-Rei/São José del-Rei

Utviklingen av kommunestrukturen i Minas Gerais/Vila RicaDette er et stamtre som viser utviklingen av kommunene i Minas Gerais som har sitt opphav i bosetningen Vila Rica. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.


== Litteratur ==
Toponímia de Minas Gerais. Joaquim Ribeiro Costa. Editora Itatiaia, Belo Horizonte, 1993.
Slektstre for alle kommunene i Minas Gerais
Utviklingen av kommunestrukturen i Minas Gerais/Vila Rica/São João del-Rei/Campanha da Princesa da Beira

Utviklingen av kommunestrukturen i Minas Gerais/Vila RicaDette er et stamtre som viser utviklingen av kommunene i Minas Gerais som har sitt opphav i bosetningen Vila Rica. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.


== Litteratur ==
Toponímia de Minas Gerais. Joaquim Ribeiro Costa. Editora Itatiaia, Belo Horizonte, 1993.
Slektstre for alle kommunene i Minas Gerais
Utviklingen av kommunestrukturen i Minas Gerais/Vila Rica/São João del-Rei/Lavras do Funil

Utviklingen av kommunestrukturen i Minas Gerais/Vila RicaDette er et stamtre som viser utviklingen av kommunene i Minas Gerais som har sitt opphav i bosetningen Vila Rica. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.


== Litteratur ==
Toponímia de Minas Gerais. Joaquim Ribeiro Costa. Editora Itatiaia, Belo Horizonte, 1993.
Slektstre for alle kommunene i Minas Gerais
Steinfjorden (Gamvik)

Steinfjorden er en fjordarm av Mehamnfjorden i Gamvik kommune i Finnmark. Den har innløp mellom Kuskjellhamnklubben i nord og Steinfjordneset i sør, og går 1,5 kilometer sørover til Steinfjordvatna i bunnen av fjorden. Øst for Steinfjordneset går Sørfjorden mot sør.På vestsiden av fjorden ligger gården Kuskjellhamna som ikke har veiforbindelse med resten av kommunen.


== Referanser ==
Oddvin

Oddvin er et mannsnavn med opprinnelse i norrøne oddr, «odd» (pilspiss), eller mer trolig av audr «rikdom» og vinr, «venn», rikdommens venn.


== Utbredelse ==
Tabellen nedenfor gir en detaljert oversikt over populariteten til mannsnavnet Oddvin  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Oddvind Stakkeland, norsk forretningsmann
Leif Odvin Jensen, norsk syklist


== Referanser ==


== Eksterne lenker ==

(en) Behind the Name: Oddvin
(en) Think Baby Names: Oddvin
Olve

Olve er et mannsnavn med flere mulige opprinnelser. Det kan være:

dannet av urnordiske alu, «vern, lykke», og *wihaR, «kjempe».
dannet av ord som betyr «kulthus, helligdom» og «(hedensk) prest».Ôlvir og Ølvir var norrøne former av navnet.


== Utbredelse ==
Tabellen nedenfor gir en detaljert oversikt over populariteten til mannsnavnet Olve  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Olve på Egge, norsk vikinghøvding
Olve Grotle (f. 1964), norsk advokat og politiker
Olve Krange (f. 1965), norsk sosiolog og forfatter
Olve Askim (f. 1973), norsk animatør og videospillutvikler
Olve Eikemo (f. 1973), norsk heavy metal-gitarist


== Referanser ==


== Eksterne lenker ==

(en) Behind the Name: Olve
(en) Think Baby Names: Olve
Terje Nyman

Terje Nyman (født 4. august 1941) er en norsk forretningsmann og oppfinner fra Sandnes. 
Da Nyman i 1972 kom tilbake til Norge fra USA etter å ha vært teknisk direktør i Tandberg Radiofabrik i flere år. Nyman bygget opp Proserv-Gruppen i Tananger utenfor Stavanger til å bli en omfattende leverandør av teknologiprodukter til olje- og gassindustrien over hele verden. 
Den 26. april 2006 solgte Nyman, med sine 60 prosent av aksjene, og hans medeier, trønderen Sturla Sand, med sine 40 prosent av aksjene, deler av livsverket sitt til en rekke kapitalsterke investorer for over en halv milliard kroner. De nye eierne var Selvaag Invest, Canica (eid av Stein Erik Hagen), Storebrand asa, Sundt as (eid av Petter Sundt), SR Investering as (Sparebank 1 SR-Bank) og det nye private equity-fondet Northern Industries. Nyman og Sand eier fortsatt ti prosent av selskapet. 
Nyman har bygget hus i Tananger, men skattet i 2007 fremdeles til Sandnes. Nyman sitter med eierinteresser i flere eiendomsselskaper, og har økt sin skattbare formue til drøyt 168 millioner kroner fra 76 millioner i 2006. [1].
Sørfjorden (Indre Fosen)

Sørfjorden er en fjordarm av Stjørnfjorden i Indre Fosen kommune i Trøndelag. Fjorden er 6 kilometer lang, og har innløp mellom Holsundet i nordvest og Tøndervik i sørøst. Råkvåghalvøya strekker seg sørvestover i de indre delene av Stjørnfjorden og deler den i to, Sørfjorden i sør og Nordfjorden på motsatt side.Bosetningene Husbysjøen og Mælan ligger ved de indre delene av den nordøstliggående fjorden, og utgjør sammen med andre bosetninger det noe større tettstedet og tidligere kommunesenteret i Stjørna kommune, Sørfjorden, hvis poststed fortsatt er Husbysjøen på grunn av at det tidligere postkontoret hadde sin beliggenhet i denne delen av tettstedet.
Fv 718 går langs sørsiden av fjorden, mens Fv 133 går langs nordsiden i den indre delen av fjorden.


== Referanser ==
Acta Borealia

Acta Borealia, Nordic journal of Circumpolar Societies er et tverrfaglig vitskaplig tidsskrift for kulturstudier, utgitt på engelsk av Routledge med utgangspunkt i Tromsø museum / Universitetet i Tromsø. Tidsskriftet publiserer resultater av forsking på samfunn i Nordområdene.
Tidsskriftet legger mest vekt på spørsmål knyttet til

Etnisk tilhørighet.
Bosettingsmønster og bosettingsutvikling.
Økonomi.
Politiske, kulturelle og sosiale fenomen – fra forhistorisk tid til nær fortid.Den nåværende redaktørgruppen består av: 


== Redaktører i Norge ==
Bryan Hood, Tromsø
Einar Niemi, Tromsø
Dikka Storm, Tromsø
Trond Thuen, Tromsø


=== Tidligere redaktører i Norge ===
Bjørnar Julius Olsen, 1996-2004
Jens Petter Nielsen, 1999-2003


== Redaktører i Danmark ==
Rane Willerslev, Århus (2007 – )


== Redaktører i Finland ==
Marjut Anttonen, Åbo


== Redaktører i Sverige ==
Hugh Beach, Uppsala


== Eksterne lenker ==
Acta Borealia (engelsk)
Sørfjorden (Sjona)

Sørfjorden er en fjordarm av Sjona i Rana kommune i Nordland. Fjorden er 5 kilometer lang. Den har innløp mellom Stigauren i sør og Sørodden i nord, og går østover til Sjonbotn.Bygda Myklebustad ligger på sørsiden av fjorden. 
Fylkesvei 17 går langs begge sider av fjorden, til den går nordover gjennom Sjonatunnelen.


== Referanser ==
Liste over Thailands monarker

Liste over Thailands monarker er en oversikt over monarkene som har hersket over Thailand, regnet fra kongedømmet Sukhothai, med Pho Khun Si Intharathit som første konge, til nåværende konge, Rama X (eller Maha Vajiralongkorn) av Thailand.
Thailand har i dag et konstitusjonelt monarki, utviklet fra det tradisjonelle absolutte monarkiet.


== Kongedømmet Sukhothai (1238–1368) ==


=== Phraruang-dynastiet (1238–1438) ===


== Kongedømmet Ayutthaya (1350-1767) ==


=== Phraruang-dynastiet (1238–1438) ===
Phraruang-dynastiet, som hadde regjert under kongedømmet Sukhothai, fortsatte også under kongedømmet Ayutthaya.


=== Uthong-dynastiet (første regjeringsperiode, 1350–1370) ===


=== Suphannaphum-dynastiet (første regjeringsperiode, 1370–1388) ===


=== Uthong-dynastiet (andre regjeringsperiode, 1388–1409) ===


=== Suphannaphum-dynastiet (andre regjeringsperiode, 1409–1569) ===


=== Sukhothai-dynastiet (1569–1629) ===


=== Prasat Thong-dynastiet (1630–1688) ===


=== Ban Phlu Luang-dynastiet (1688–1767) ===


== Kongedømmet Thonburi (1768–1782) ==


=== Thonburi-dynastiet (1768–1782) ===


== Det moderne kongeriket Thailand (1782–i dag) ==


=== Chakri-dynastiet (1782–i dag) ===


== Se også ==
Thailands historie


== Eksterne lenker ==
(en) Monarchs of Thailand – kategori av bilder, video eller lyd på Commons
Nordfjorden (Indre Fosen)

Nordfjorden er en fjordarm av Stjørnfjorden i Ørland og Indre Fosen kommuner i Trøndelag. Den går mot nordøst til osen av Nordelva.Tettstedet Råkvåg i Rissa ligger på sørsiden av fjorden, grenda Stallvika i Ørland ligger på nordsiden.


== Referanser ==
Lundmålere

Lundmålere (Perizoma spp.) er en slekt av sommerfugler som tilhører familien egentligemålere (Geometridae). I nye klassifikasjoner blir slekten ofte delt i tre slekter: Mesotype, med hvitveislundmåler og linjelundmåler av de norske artene, Gagitodes med én europeisk art og Perizoma i snever forstand med resten av artene. Mesotype-artene har lange, slanke, grønne larver som lever fritt på næringsplanten og kan angripe mange ulike planter, mens larvene til Perizoma i snever forstand er korte og tykke, bleke og lever inne i frøkapslene på næringsplantene, hver art lever bare på én eller noen få beslektede planter. De lever særlig på planter i nellikfamilien, leppeblomstfamilien og maskeblomstfamilien. Begge grupper er forholdsvis små, slanke målere som flyr på ettermiddagen og kvelden.


== Systematisk inndeling / europeiske arter ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Larentiinae (eller Hydriomeninae), – 685 europeiske arter, inklusiv underarter (varianter).
Slekten lundmålere, Perizoma Hübner, 1825 – elleve små arter i Norge.
Perizoma i snever forstand
nelliklundmåler, Perizoma affinitata (Stephens, 1831)
englundmåler, Perizoma albulata (Denis & Schiffermüller, 1775)
dålundmåler, Perizoma alchemillata (Linnaeus, 1758)
rødtopplundmåler, Perizoma bifaciata (Haworth, 1809)
flekklundmåler, Perizoma blandiata (Denis & Schiffermüller, 1775)
gul lundmåler, Perizoma flavofasciata (Thunberg, 1792)
Perizoma flavosparsata (Wagner, 1926)
grå lundmåler, Perizoma hydrata (Treitschke, 1829)
Perizoma incultaria (Herrich-Schäffer, 1848)
Perizoma lugdunaria (Herrich-Schäffer, 1835)
fjellundmåler, Perizoma minorata (Treitschke, 1828)
Perizoma obsoletata (Herrich-Schäffer, 1838)
granlundmåler, Perizoma taeniata (Stephens, 1831)
Gagitodes
Perizoma sagittata (Fabricius, 1787) – funnet i Sverige og Finland, ikke i Norge
Mesotype
hvitveislundmåler, Perizoma didymata (Linnaeus, 1758)
linjelundmåler, Perizoma parallelolineata (Retzius, 1783)
Perizoma verberata (Scopoli, 1763)


== Litteratur ==
Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) [1]
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) Lundmålere i Encyclopedia of Life 
(en) Lundmålere i Global Biodiversity Information Facility 
(no) Lundmålere hos Artsdatabanken 
(sv) Lundmålere hos Dyntaxa 
(en) Lundmålere hos Fauna Europaea 
(en) Lundmålere hos ITIS 
(en) Lundmålere hos NCBI 
(en) Kategori:Perizoma – bilder, video eller lyd på Wikimedia Commons 
Perizoma – detaljert informasjon på Wikispecies 
Fauna Europaea, utbredelsesdatabase over europeiske dyr
RollerCoaster Tycoon 3

RollerCoaster Tycoon 3 er et videospill gitt ut av Atari som kom ut i 2004. Spillet har også to utvidelsesspill som kom ut i 2005. Meningen med spillet er å lage en fornøyelsespark med alle slags tivoli attraksjoner, spesielt berg-og-dal-baner. Man skal nå noen mål for å greie nivåene og komme lengre i spillet. Jo flere baner man greier, jo flere baner får en. Disse banene kan man prøve, så det ser ut som om man kjører dem på virkelig.


== Referanser ==


== Eksterne lenker ==
(en) RollerCoaster Tycoon 3 på Steam 
(en) RollerCoaster Tycoon 3 på GOG.com 
(en) RollerCoaster Tycoon 3 hos MobyGames 
(en) RollerCoaster Tycoon 3 hos MobyGames 
(en) RollerCoaster Tycoon 3 hos MobyGames 
(en) RollerCoaster Tycoon 3 på Metacritic 
(en) RollerCoaster Tycoon 3 på Internet Movie Database 
(en) RollerCoaster Tycoon 3 hos Internet Game Database
Natalie Mejia

Natalie Mejia (født 7. mai 1988 i West Covina, California) er en amerikansk sanger og danser. Hun ble først kjent gjennom TV-programmet Pussycat Dolls Present: Girlicious i 2008, og er nå medlem av gruppa Girlicious. Hun er av meksikansk avstamning.


== Referanser ==


== Eksterne lenker ==
(en) Natalie Mejia – kategori av bilder, video eller lyd på Commons 
(en) Natalie Mejia på Discogs
Dusavik

Dusavik er et området i nord i Stavanger kommune i Tasta bydel. Viken ligger i grensen mellom Stavanger og Randaberg kommune. Navnet Dusavik skriver seg fra adjektivet «dus», som betyr «mild, fint avdempet». Navnet forklarer at viken her lenge har vært sett på som en rolig og trygg havn, særlig for dem som kom rett inn fra Nordsjøen. Fra 1880-årene og fremover til første verdenskrig var havnen imidlertid viktigst som mottakshavn for gjødsel fra Bergen til jordbruket på Jæren. Havnen her er fremdeles viktig for oljeindustrien og brukes av Stavanger Interkommunale Havn. 
I 1966 ble det bestemt å bygge en base i Dusavik i den delen av viken som ligger i Randaberg kommune. Aktiviteten rundt oljeletingen i Nordsjøen var startet og selskapene, i hovedsak Phillips, trengte base for utstyr. NorSea Dusavik basen ble bygget.
Etter hvert som utbyggingen av Dusavik basen ble ferdig, ble det drevet utleie av kontor- og lagerlokale, utleie av mannskap til rigger, skipsmegling og administrasjon av forsynings- og hjelpeskip, varehåndtering, lasting og lossing av skip og chartervirksomhet i forbindelse med flytransport av mannskap på oljerigger [1]. Før Ekofiskfunnet var imidlertid interessen for å etablere seg på baseområdet i Dusavik laber. 
Dusavik har gode havneomgivelser og har en nær og strategisk plassering til olje- og gassaktivitetene på den Norske kontinentalsokkel. Med over 60 servicebedrifter som spesialiserer seg innen drilling, produksjon og verkstedsaktiviteter, dykke- og (heavy duty mooring)utstyr, er forsyningsbasen i Dusavik et komplett servicesenter for oljeindustrien.
Dusavik representerer senteret for forsyning og støttende aktiviteter i den sørlige delen av Nordsjøen for Statoil, Total E&P Norge og ExxonMobil.


== Eksterne lenker ==
Oljemuseet-Dusaviken